Toivo Räsänen

Toivo Into Johannes Räsänen (8. kesäkuuta 1925 Kurkijoki – 15. lokakuuta 2002) oli suomalainen kilpasoutaja.

Räsänen edusti Suomea Helsingin 1952 olympialaisissa kahdeksikkojen soudussa. Hän oli tämän alkuerässään viidenneksi jääneen ja jatkosta keräilyerien jälkeen karsiutuneen venekunnan perämies.

Kotimaassaan ”Topi” Räsänen edusti Turun Yliopiston Soutajia. Hän toimi seurassaan myös naisjoukkueen valmentajana vuonna 1952.

Räsänen oli koulutukseltaan filosofian kandidaatti ja työskenteli biologian ja maantieteen lehtorina.

Lähteet


Viitteet

Luokka:Suomalaiset soutajat
Luokka:Suomalaiset opettajat
Luokka:Vuonna 1925 syntyneet
Luokka:Vuonna 2002 kuolleet